La Carrera Popular 9 d’Octubre d'Altea obri inscripcions per a la seua 32a edició amb novetats en les eixides

Els atletes i aficionats al running ja poden inscriure's en la 32a edició de la Carrera Popular 9 d’Octubre d'Altea, una de les cites esportives més arrelades del calendari local. La prova oferix dos distàncies, 5K i 10K, que discorren per un circuit homologat per la Reial Federació Espanyola d'Atletisme i recorren l'entorn de la costa alteana.